Diari Oficial de la Generalitat Valenciana


Sumari del DOGV 8238, del 20-02-2018 (2018/1581)

RESOLUCIÓ de 14 de febrer de 2018, de la Conselleria d'Hisenda i Model Econòmic, per la qual es convoquen 27 beques per a la realització de pràctiques professionals en les dependències de la Conselleria d'Hisenda i Model Econòmic.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1581


Data del document
:   14-02-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 14 de febrer de 2018, de la Conselleria d'Hisenda i Model Econòmic, per la qual es convoquen 27 beques per a la realització de pràctiques professionals en les dependències de la Conselleria d'Hisenda i Model Econòmic. [2018/1581]  
En el marc de la política de la Generalitat dirigida a la integració i especialització de joves llicenciats o graduats universitaris que han finalitzat els estudis en dates recents, la Conselleria d'Hisenda i Model Econòmic, convoca la concessió de beques amb la finalitat de completar la seua formació i especialització professional, dins de l'àmbit de l'Administració pública valenciana.  
L'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, estableix en l'article 1.4, que la convocatòria de les beques es realitzarà mitjançant una ordre o resolució dictada per la persona titular de la Conselleria d'Hisenda i Model Econòmic, i s'haurà de publicar en el Diari Oficial de la Generalitat Valenciana.  
  
Les beques d'aquesta convocatòria no estan subjectes a la política de la competència de la Unió Europea en matèria d'ajudes públiques. Per tant, de conformitat amb el recentment publicat Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, ja que quant a les persones beneficiàries i a l'objecte de les beques ?realització de pràctiques professionals- aquestes accions subvencionables no afecten la competència, ni intercanvis comercials entre els estats membres, i tampoc afavoreixen determinades empreses o produccions. Amb la percepció d'aquestes beques no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, que permeten la possibilitat de falsejament de la competència en els esmentats intercanvis.  
  
En virtut del que s'ha exposat i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i nombre de beques  
Convocar la concessió ?en règim de concurrència competitiva- de 27 beques per a completar la formació de joves titulats universitaris, dirigides a la millora i especialització professional de les persones amb les titulacions oficials universitàries que a continuació s'assenyalen, per mitjà de la realització de pràctiques professionals, a partir de l'exercici 2018, en les dependències dels òrgans superiors i centres directius d'aquesta Conselleria d'Hisenda i Model Econòmic, que figuren a continuació:  
1. En la Secretaria Autonòmica de Model Econòmic i Finançament, cinc beques amb l'objecte de realitzar pràctiques en matèria d'anàlisi de dades i tractament de la informació, per a cinc persones llicenciades o graduades, indistintament, en Economia, en Informàtica, en Matemàtiques, en Estadística, o en Informació i Documentació.  
2. En la Sotssecretaria, dues beques per a dues persones llicenciades o graduades en Dret, amb l'objecte de realitzar pràctiques professionals en matèria de treballs d'interés per a la Conselleria d'Hisenda i Model Econòmic.  
3. En la Direcció General del Sector Públic, Model Econòmic i Patrimoni:  
a) Una beca amb l'objecte de realitzar pràctiques en matèria de «Seguiment economicofinancer del sector públic instrumental de la Generalitat (organismes autònoms, entitats públiques empresarials, societats mercantils, fundacions i consorcis)» per a una persona llicenciada o graduada, indistintament, en Administració i Direcció d'Empreses, o en Finances i Comptabilitat.  
b) Una beca amb l'objecte de realitzar pràctiques en matèria de «Seguiment i anàlisi de la informació de les entitats que conformen el sector públic instrumental de la Generalitat, amb especial incidència en l'ordenació de recursos humans» per a una persona, llicenciada o graduada, indistintament, en Dret, en Economia, en Administració i Direcció d'Empreses, o en Relacions Laborals i Recursos Humans.  
  
c) Dues beques amb l'objecte de realitzar pràctiques en matèria d?«Anàlisi i estudis sobre el model econòmic de la Comunitat Valenciana» per a dues persones llicenciades o graduades, indistintament, en Econòmiques, o en Administració i Direcció d'Empreses.  
4. En la Direcció General de Finançament i Fons Europeus, una beca per a una persona llicenciada o graduada, indistintament, en Dret, en Econòmiques, o en Administració i Direcció d'Empreses, amb l'objecte de realitzar pràctiques professionals en matèria de seguiment i verificació dels programes operatius CV 2014 € 2020.  
5. En la Direcció General de Tecnologies de la Informació i les Comunicacions:  
a) Cinc beques amb l'objecte de realitzar pràctiques en matèria d?«Implantació de solucions en el lloc de treball» per a cinc persones, llicenciades o graduades en Enginyeria Informàtica.  
b) Una beca amb l'objecte de realitzar pràctiques en matèria de «Procediment d'entregues i control de qualitat del programari» per a una persona, llicenciada o graduada en Enginyeria Informàtica.  
c) Una beca amb l'objecte de realitzar pràctiques en matèria de «Gestió de serveis de TI» per a una persona, llicenciada o graduada en Enginyeria Informàtica.  
d) Una beca amb l'objecte de realitzar pràctiques en matèria de «Biblioteconomia i documentació» per a una persona, llicenciada o graduada en Informació i Documentació.  
e) Una beca amb l'objecte de realitzar pràctiques en matèria d?«Implantació de solucions en comunicacions corporatives» per a una persona, llicenciada o graduada en Enginyeria Informàtica.  
f) Tres beques amb l'objecte de realitzar pràctiques en matèria de «Producció i consolidació de les TIC corporatives» per a tres persones, llicenciades o graduades en Enginyeria Informàtica.  
g) Una beca amb l'objecte de realitzar pràctiques en matèria d?«Administració de sistemes i seguretat» per a una persona, llicenciada o graduada, indistintament, en Enginyeria Informàtica, o en Telecomunicacions.  
h) Una beca amb l'objecte de realitzar pràctiques en matèria de «Telecomunicacions i societat digital» per a una persona, llicenciada o graduada en Telecomunicacions.  
i) Una beca amb l'objecte de realitzar pràctiques en matèria de «Manteniment de serveis d'allotjament web Linux- Innovació tecnològica educativa» per a una persona, llicenciada o graduada en Enginyeria Informàtica.  
  
Segon. Bases reguladores de la convocatòria i règim normatiu europeu  
1. La convocatòria es regirà per les bases reguladores aprovades per l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. Les beques a concedir no estan subjectes a la política de la competència de la Unió Europea en matèria d'ajudes públiques, tal com preveu el preàmbul de l'ordre de bases reguladores d'aquesta convocatòria esmentada en l'apartat anterior. De conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de funcionament de la Unió Europea.  
  
Tercer. Dotació econòmica i finançament  
1. Les beques previstes en la present convocatòria es finançaran a càrrec dels programes pressupostaris i línies de subvenció del pressupost de la Generalitat per a l'exercici 2018, que figuren a continuació:  
  
Servei i/o Centre gestor Programa Codi   
línia Import  
Secretaria Autonòmica de Model Econòmic i Finançament 611.40 S5122000 65.000 -  
Sotssecretaria 611.10 S5114000 22.000 -  
Direcció General del Sector Públic, Model Econòmic i Patrimoni 615.20 S5115000 40.000 -  
Direcció General del Sector Públic, Model Econòmic i Patrimoni 615.20 S5121000 26.000 -  
Direcció General de Finançament i Fons Europeus 612.10 S7367000 13.000 -  
Direcció General de Tecnologies de la Informació i les Comunicacions 121.60 S5104000 117.000 -  
Direcció General de Tecnologies de la Informació i les Comunicacions 121.70 L4941434 8.000 -  
Direcció General de Tecnologies de la Informació i les Comunicacions 421.90 J0880666 9.000 -  
  
  
La beca a càrrec del programa pressupostari 612.10, línia S7367000, del pressupost de la Generalitat per a 2018, per a realitzar pràctiques professionals en matèria de seguiment i verificació dels programes operatius CV 2014-2020 en les dependències de la Direcció General de Finançament i Fons Europeus, serà cofinançada mitjançant fons europeus pels programes operatius de la Comunitat Valenciana 2014-2020.  
  
2. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de beques, establida en 1.000 euros per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per a la despesa del sector públic, en les lleis de pressupostos de cada any. Ja que, des de 2009 fins a 2018, aquesta despesa s'ha incrementat en un 0,3 % en 2010, i en un 1 % tant en 2016 com en 2017, la quantia bruta mensual de la beca serà de 1.023,16 euros. Aquesta quantitat haurà d'augmentar-se, si és el cas, aplicant-li el percentatge de l'increment de la despesa del sector públic que s'aprove en els pressupostos generals de l'estat, per a l'exercici 2018.  
Sobre l'import brut mensual de la beca, es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament d'allò que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social corresponent a cada persona adjudicatària de beca, es finançarà a càrrec de la mateixa aplicació i codi de línia ?assenyalat en el punt 1 d'aquest apartat que la respectiva beca, per l'import que corresponga segons la normativa vigent en la matèria.  
  
4. La quantia màxima destinada a les beques previstes en aquesta convocatòria, no podrà superar les quantitats assenyalades en el quadre de l'apartat 1 d'aquest apartat tercer de la part dispositiva, sense perjudici del que estableix el següent punt 5. No obstant això, l'eficàcia d'aquesta convocatòria quedarà condicionada a l'existència de crèdit adequat i suficient per a atendre-la, en els pressupostos de la Generalitat Valenciana per a l'exercici 2018.  
5. En cas de pròrroga de les beques ?sempre que hi haja crèdit adequat i suficient en els pressupostos de la Generalitat per a l'exercici a què afecte la pròrroga- amb subjecció al que disposa l'apartat huité de la part dispositiva d'aquesta resolució, la quantia bruta mensual procedent de la beca es determinarà d'acord amb el Decret 132/2009, de 4 de setembre, del Consell, pel qual es regula la concessió de beques.  
  
Quart. Requisits de les persones beneficiàries  
1. Les persones sol·licitants de les beques hauran de complir els requisits establits en l'article 2 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, en la data de finalització del termini de presentació de les sol·licituds.  
2. No podran optar a les beques els que, en el moment de publicar-se la convocatòria, estiguen gaudint d'una altra beca de pràctiques professionals en la Generalitat, excepte en els casos següents:  
a) Que es concórrega a la mateixa beca que ja s'està gaudint, per haver sigut obtinguda en una convocatòria anterior.  
b) Quan falten menys de dos mesos per a la finalització de la beca de la qual ja estan gaudint les persones sol·licitants, en la data de finalització del termini de presentació de sol·licituds.  
3. La no presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtenir una beca presentaran, exclusivament per via electrònica, la seua sol·licitud en què s'especificarà la modalitat (o el que és el mateix, la denominació de les pràctiques que figuren en l'apartat primer de la part dispositiva d'aquesta resolució) de la beca a què s'opta i el currículum de forma completa - segons models normalitzats que figuren en l'annex - en el termini de 20 dies hàbils, a partir de l'endemà de la publicació de la present resolució en el Diari Oficial de la Generalitat Valenciana. Es presentarà una sol·licitud per cada una de les distintes modalitats de beques, en què es desitge participar. En cas de presentació de més d'una sol·licitud- per a una determinada modalitat,- únicament es tindrà en compte l'última presentada i s'arxivaran les anteriors.  
2. Ambdós documents són obligatoris i estaran accessibles en la seu electrònica de la Generalitat, https://sede.gva.es. En omplir aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada. El resultat de l'esmentada baremació es visualitzarà com un camp més del formulari.  
Atés que l'aplicació informàtica d'autobaremació dels certificats de valencià està pendent d'actualització d'acord amb el Marc Comú Europeu de Referència per a les Llengües, el seu càlcul automàtic només s'efectua respecte dels nivells següents, i es puntuarà exclusivament el nivell més alt acreditat:  
  
Nivells del Marc Comú Europeu de Referència per a les Llengües.  
Ordre 7/2017, de 2 de març, de la Conselleria d'Educació, Investigació, Cultura i Esport (DOGV 7993, 06.03.2017) Nivells segons la denominació anterior de la Junta Qualificadora de Coneixements de Valencià Punts  
Nivell A2 Oral 0,32  
Nivell B1 Elemental 0,48  
Nivell C1 Mitjà 0,80  
Nivell C2 Superior 1  
  
  
Les persones aspirants que, si és el cas, tinguen acreditat un nivell A1 i els que tinguen acreditat un nivell B2 ho faran constar en la tramitació electrònica en l'apartat d?«Observacions». Atés que el càlcul automàtic de l'aplicació informàtica no sumarà al resultat de la seua autobaremació els 0,16 punts, corresponents al nivell A1, ni els 0,64 punts corresponents al nivell B2, l'esmentada puntuació serà afegida per l'òrgan instructor, quan es faça públic el resultat de l'autobaremació inicial dels mèrits detallats en currículum, i abans de determinar - per a cada una de les beques convocades - el nombre de sol·licitants que hagen obtingut les millors puntuacions i hagen de presentar la documentació acreditativa dels mèrits.  
3. Amb caràcter obligatori es presentaran exclusivament per via electrònica les sol·licituds de les persones aspirants a les beques objecte de la present convocatòria i, sense perjudici d'això, la presentació de les sol·licituds s'ajustarà al que preveu l'article 5 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
  
Sisé. Ordenació i instrucció  
L'ordenació i instrucció del procediment per a la concessió de les beques convocades correspondrà, respectivament, a la Secretaria Autonòmica de Model Econòmic i Finançament, a la Sotssecretaria, a la Direcció General del Sector Públic, Model Econòmic i Patrimoni, a la Direcció General de Finançament i Fons Europeus, i a la Direcció General de Tecnologies de la Informació i les Comunicacions, en relació amb la beca o beques en les dependències de les quals es realitzen les pràctiques professionals, d'acord amb el que estableix l'apartat primer de la present resolució.  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 6 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic. Junt amb la sol·licitud i al currículum presentat per via electrònica no s'acompanyarà cap documentació.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor, a la vista d'això, determinarà per a cada una de les beques convocades el nombre corresponent de sol·licitants que hagen obtingut les millors puntuacions, els quals hauran de presentar la documentació acreditativa dels mencionats mèrits, així com el termini per a això.  
3. La valoració es realitzarà d'acord amb els criteris establits en l'article 11 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
Huité. Duració de les beques  
La beca tindrà una duració màxima de 12 mesos, comptats des de la data que s'indique en les respectives resolucions de concessió, podran ser prorrogades, mitjançant una resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per a l'exercici a què afecte la pròrroga, i que l'exercici de l'activitat que s'estiga efectuant així ho requerisca o aconselle.  
  
Nové. Comissió avaluadora  
De conformitat amb l'article 7 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es crearà una comissió avaluadora per a la present convocatòria amb la composició següent:  
- President: Vicente Ramos Caplliure, secretari general administratiu de la Conselleria d'Hisenda i Model Econòmic.  
Suplent: Enrique Valls Muñoz, subdirector general de Planificació i Coordinació de Projectes TIC.  
- Secretària: Isabel Zafrilla López, cap del Servei de Coordinació i Suport Tècnic.  
Suplent: Casilda Burguet Amorós, cap de la Secció de Règim Administratiu, adscrita al Servei de Coordinació i Suport Tècnic.  
- Vocals:  
1r. Irene Santamaría Paulo, cap del Servei de Finançament Autonòmic.  
Suplent: Mercedes Gisbert Moya, cap de la Unitat d'Anàlisi i Avaluació del Finançament Autonòmic.  
2n. Valeria Linde Paniagua, cap del Servei de Seguiment, Avaluació i Anàlisi Econòmica del Sector Públic.  
Suplent: Mariola López Bayo, cap del Servei d'Anàlisi, Estructures de Llocs de Treball i Gestió d'Informació del Sector Públic.  
3r. Concepción Játiva Sevilla, cap de la Unitat de Planificació i Impuls del Model Econòmic.  
Suplent: M.ª Jesús Carrillo Martínez, cap de la Unitat d'Anàlisi i Difusió del Model Econòmic.  
4t. Fernando Donís Rodríguez, cap del Servei de Verificació de Fons Comunitaris.  
Suplent: María Dolores Herrero Marqués, tècnica del Servei de Verificació de Fons Comunitaris.  
5é. Laura Casanova Fuset, cap del Servei d'Atenció Usuari de les TIC i el seu lloc de treball.  
Suplent: Jaume Devesa Llinares, cap del Servei de Sistemes i Producció.  
6é. Amparo Belmonte Orts, tècnica de Sistemes Lògics.  
Suplent: Belén Martorell Doblás, tècnica de Sistemes Físics.  
7é. Marlene Ripoll Aracil, tècnica de Sistemes Lògics.  
Suplent: Cristina Navarro Pitarch, cap del Servei de Sistemes i Telecomunicacions Corporatives.  
  
Deu. Mitjans de publicació i notificació dels distints tràmits  
1. La publicació de les llistes previstes en el procés de selecció, es farà en la seu electrònica o portal institucional de la Generalitat en internet www.gva.es i en la pàgina web de la Conselleria d'Hisenda i model econòmic http://www.hisenda.gva.es.  
2. Les resolucions de concessió es publicaran en les seus electròniques mencionades en l'apartat 1 i també en el Diari Oficial de la Generalitat Valenciana, amb expressió de les bases de la convocatòria, dels programes i crèdits pressupostaris a què s'imputen, respectivament, les beques atorgades, així com amb expressió de la relació de persones beneficiàries i de la finalitat d'aquestes.  
La publicació de les esmentades resolucions de concessió produiran els efectes de notificació a les persones interessades, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Onze. Termini de resolució i efecte del silenci administratiu  
El termini màxim per a dictar i publicar la resolució serà de sis mesos, comptat des de la data de publicació de la convocatòria, sense perjudici que puga ampliar-se en els termes que preveu la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Dotze. Òrgan competent per a la resolució i recursos  
1. Les resolucions de concessió de les beques convocades seran dictades per delegació, respectivament, per la persona titular de la Secretaria Autonòmica de Model Econòmic i Finançament, per la persona titular de la Sotssecretaria, per la persona titular de la Direcció General del Sector Públic, Model Econòmic i Patrimoni, per la persona titular de la Direcció General de Finançament i Fons Europeus, i per la persona titular de la Direcció General de Tecnologies de la Informació i les Comunicacions, en relació amb la beca o beques en les dependències de les quals es realitzen les pràctiques professionals, d'acord amb el que estableix l'apartat primer de la present resolució. Tot això de conformitat amb la disposició addicional segona de l'Ordre 7/2017, de 9 d'agost, de la Conselleria d'Hisenda i Model Econòmic.  
2. Les resolucions que es dicten d'acord amb el que disposa l'article anterior posaran fi a la via administrativa i s'hi podrà interposar recurs potestatiu de reposició en el termini d'un mes comptat des de l'endemà de la notificació o bé directament recurs contenciós administratiu, en el termini de dos mesos comptat des de l'endemà de la notificació, de conformitat amb allò que disposa larticle 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Tretze. Dades de caràcter personal  
1. Les dades personals de les persones sol·licitants, arreplegades en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el seu reglament de desplegament, aprovat pel Reial decret 1720/2007, de 21 de desembre.  
2. Les persones titulars de les dades personals contingudes en el dit fitxer automatitzat podran exercir els seus drets d'accés, rectificació i cancel·lació davant de la Direcció General de Tecnologies de la Informació i les Comunicacions.  
  
Catorze. Efectes  
La present resolució produirà efectes des de l'endemà de la publicació en el Diari Oficial de la Generalitat Valenciana.  
  
Quinze. Recursos contra la convocatòria  
Contra la present resolució, que posa fi a la via administrativa ?conforme a l'article 114 de la Llei 39/2015, d'1 d'octubre, del procediment administratiu comú de les administracions públiques ?podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
A més, abans d'acudir a la via judicial, podrà recórrer potestativament en reposició contra la resolució, davant del mateix òrgan que l'ha dictada, en el termini d'un mes comptat també des de l'endemà de la publicació en el Diari Oficial de la Generalitat Valenciana, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de febrer de 2018.- El conseller d'Hisenda i Model Econòmic: Vicent Soler i Marco.